   เป็นร้านอาหารที่คล้ายๆร้านข้าวต้มโต้รุ่ง ร้านจะอยู่ตรงแยกบ้านฉาง ตัวร้านตั้งอยู่ในตึกแถว ตอนนี้มีการขยายเพิ่ม มีในส่วนของห้องแอร์เพิ่มมาด้วย ในส่วนของอาหารนั้นจะมีทั้งเป็นแบบคล้ายข้าวแกงที่ทำไว้แล้วให้เราไปเลือกได้ว่าจะทานอะไรอยู่ด้านหน้าร้าน และสั่งตามเมนูให้ทำเพิ่มได้ (สำหรับใครที่มาครั้งแรกเห็นมีบัตรคิวอยู่หน้าร้านไม่ต้องหยิบนะคะ สำหรับลูกค้าที่สั่งกลับบ้านค่ะ)
   ในส่วนของเมนูแนะนำที่เราชอบเป็นการส่วนตัวและสั่งทุกครั้งที่มาเลยก็คือ ไหลบัว สะตอ ผัดกะปิใส่กุ้งค่ะ รสชาติออกมากลมกล่อม อร่อยทุกครั้งค่ะ จริงๆแค่เมนูนี้กับข้าวสวยร้อนๆก็ทานข้าวได้เป็นจานๆแล้วค่ะ ให้ความรู้สึกคล้ายๆทานข้าวคลุกน้ำพริกละมีสะตอ กับไหลบัวเป็นผักแนมค่ะ แล้วที่ชอบมากๆคือ ไหลบัวของเค้ากรอบอร่อยมากๆค่ะ เลยติดใจสั่งทุกครั้งที่มาทานค่ะ 
   เมนูต่อมาไส้พะโล้ค่ะ เมนูนี้ก็อร่อยค่ะ ไส้พะโล้ต้มจนเปื่อยนุ่มหอมกลิ่นพะโล้กำลังดี มาพร้อมน้ำส้ทให้จิ้มแก้เลี่ยน เมนูนี้จะทานเล่น หรือทานกับข้าวก็ได้ค่ะ เมนูนี้ตอนสั่งพนักงานจะถามเราว่าเอาอะไรบ้างเราเลือกได้นะคะมีทั้ง ไส้ เลือด ไข่ เต้าหู้ แต่ของเราชอบทานไส้อย่างเดียวค่ะ 
   เมนูสุดท้ายที่ทานวันนี้ ตุ๋นมะระซี่โครงหมูค่ะ เมนูนี้ถ้ามาดึกหน่อยจะหมดนะคะ มะระเค้าตุ๋นมาดีมากค่ะ ละลายในปากเลยค่ะ ซี่โครงก็ล่อนดีค่ะ น้ำซุปกลมกล่อม มีรสขมของมะระนิดๆ ซดคล่องคอดีมากค่ะ  
   ร้านนี้เป็นร้านประจำอีกร้านนึงเวลาที่เราไม่ได้ทำกับข้าวทานเอง เพราะอยู่ไม่ไกลจากที่พัก ราคาไม่แพง ทานกัน2คน ครั้งละ200-300ไม่เกินนี้ค่ะ และรสชาติถูกปากเราด้วยค่ะ ถ้าเพื่อนๆผ่านมาแถวนี้ก็ลองแวะทานดูนะคะ
